Hvem vandt herredoubleturneringen ved US Open i 1971? 


Sejren i herredoubleturneringen gik til John Newcombe og Roger Taylor, som i finalen besejrede Stan Smith og Erik van Dillen med 6-7, 6-3, 7-6, 4-6, [5-3] i en spektakulær afgørelse, hvor femte sæt blev afgjort i form af en tiebreak. Herredoublefinalen var egentlig programsat til søndag den 12. september, men på grund af vedvarende regnvejr havde man på denne dag end ikke fået afviklet begge semifinaler. Det lykkedes først at få spillet den sidste semifinale den følgende tirsdag, og afviklingen af finalen om onsdagen gik først i gang sent på eftermiddagen, fordi Stan Smith først skulle spille sin singlefinale, og John Newcombe skulle rejse tilbage til New York City fra Milwaukee, hvor han allerede havde spillet første kamp i sin næste turnering. Ved stillingen 2-2 i sæt begyndte mørket at falde på, og da der åbenbart ikke var dagslys nok til at spille et helt sæt mere, valgte spillerne at spille en tiebreak som afgørelse på mesterskabet i stedet for at spille kampen færdig dagen efter. Newcombe vandt sin anden US Open-titel i herredouble og 12. grand slam-titel i herredouble i alt, mens Taylor opnåede sin første grand slam-titel i den første grand slam-finale sin karriere.
Det højeste bjerg i verden er Mount Everest (Nepal), mens det er lidt uklart hvilket der er det  højeste i Europa; Hvis man medregner den vestkaukasiske bjergkæde til Europa, bliver  det 5642 meter høje  Elbrus Europas højeste bjerg. Men ofte regnes i stedet Manytj-lavningen umiddelbart nord for foden af bjergkæden for grænsen, og i så fald er det 4.807 meter høje Mont Blanc i Alperne Europas højeste bjerg.